Lasse Berghagen

Lars Nils «Lasse» Berghagen (født 13. mai 1945 i Enskede ved Stockholm, død 19. oktober 2023) var en svensk sanger, låtskriver og skuespiller. 

Berghagens første plate ble utgitt i 1965. Han var med i Melodifestivalen i 1974 med sangen «Min kärlekssång till dig» og kom på andreplass. I Melodifestivalen 1975 vant han med sangen «Jennie, Jennie» som endte på åttendeplass i Eurovision Song Contest samme år.

Berghagen ledet TV-programmet Allsång på Skansen 1994–2003, og da han var leder, fikk programmet flere seere enn noensinne.

Biografi

Tidlig karriere 
Lasse Berghagen ble oppdaget av plateprodusenten Curt Pettersson på plateselskapet Karusell (nå en del av Polydor Records) da han 19 år gammel opptrådte på en NTO-fest i Enköping.

Berghagen ga ut sin første singel («Ensamhet (Yesterday» / «Jag älskar dej») i 1965. I 1969 skrev han visa om «Teddybjörnen Fredriksson» som har blitt hans signaturmelodi. Samme år debuterte han på Svensktoppen med sangen «Gunga Gunga». De neste årene hadde han mange hits på Svensktoppen, blant annet «En enkel sång om frihet», «Hålligång i skogen» og «Du som vandrar genom livet». På slutten av 1960-tallet samarbeidet han ofte med Benny Andersson. Sammen skrev de sanger som «Hej clown» og «Sagan om lilla Sofie».

Teater, musikk og bøker  
I perioden 1968–1974 spilte Berhagen i Kar de Mumma-revyn på "Folkan" der hans komiske tangosjarmør "Flirtige Knut" ble en favoritt. Berghagen overrasket stort i de komiske teaterstykkene Sängkammarfars (1979) og Den spanske flue (1981) på Vasateatern. År 1974 spiltee han sitt første "krogshow" Breda leenden som ble en stor succé på Berns og senere på Kronprinsen i Malmö. Han satte opp en egen musikal på Chinateatern 1985 med tittelen Världens galenskap. Han kom tilbake til Chinateatern 2003 da han satte opp Chinarevyn med blant annet Magnus Härenstam og Sissela Kyle. Han gjorde filmdebut i Firmafesten (1972), spilte karatelærer i Dante, akta're för Hajen (1978) och gestaltet en usympatisk rektor i Bert – den siste oskulden (1995).

På 1980-talet var Berghagen formann i Föreningen Artister Mot Narkotika (FAMN) som turnerte rundt på forskjellige skoler. Berghagen hadde også en karriere i Tyskland der han spilte inn flere LP-plater og medvirket i flere store TV-show. Han spilte revy i Helsingborg og medvirket med Hasse Andersson i Hasses lada i Boarp i Västra Karups socken. I 1993 ga han ut diktsamlingen I mina blommiga sandaler. Diktet «Då knäpper jag mina händer» har blitt tonesatt og er finns publisert i den svenske salmeboken.

Høsten 2010 medvirket Berghagen i underholdningsprogrammet Så mycket bättre i TV4.

2019 ble Berghagen tildelt poeten Bo Setterlinds stipendium.

2021 ble Berghagen tildelt Cornelis Vreeswijk-stipendiet.

Familie 
Berghagen var sønn av professoren og tannlegen Nils Berghagen, født Nilsson (1909–1995) og Britta, født Lindstedt (1908–1997).

Berghagen var i perioden 1965–1968 gift med Lill-Babs og fikk sammen med henne datteren Malin Berghagen 1966. Lasse Berghagen ble i 1976 gift med Eva Berghagen (født Strand 1952). De fikk datteren Maria Berghagen Enander i 1976. Hun er samboer med Olof Röhlander.

Diskografi (utvalg)

Sanger 
 «Stockholm i mitt hjärta»
 «En kväll i juni»
 «Sträck ut din hand»
 «Teddybjörnen Fredriksson»
 «Ding Dong»
 «Farväl till sommaren»
 «Jennie, Jennie»
 «Min kärlekssång till dig»

Album 
 1969 - Lars Berghagen 
 1972 - Min värld i toner
 1973 - Ding Dong
 1975 - Jennie, Jennie
 1975 - Hålligång på krogen 
 1976 - Jag ville bli någon
 1977 - Tacka vet jag logdans 
 1978 - Det är jul
 1980 - Tillsammans igen
 1983 - Dagboksblad 
 1988 - Nära till naturen 
 1991 - På begäran
 1995 - Sträck ut din hand
 1997 - Inte bara drömmar
 1999 - Till sommaren och dig
 2001 - Som en blänkande silvertråd
 2001 - Det bästa med Lasse Berghagen (4-disk box)
 2002 - Stockholm, mina drömmars stad
 2003 - Lasses favoriter från "Allsång på Skansen" (3-disk box)
 2004 - Lars Berghagen 20 klassiker
 2004 - Jul i vårt hus
 2009 - Lasse Berghagen och Sveriges Radios Symfoniorkester
 2011 - Bara lite längtan

Bibliografi 
Lasse Berghagen har gitt ut barnebøker, en diktsamling og en antologi.
 Rutan, Prickan och Randan
 Sommar med magister Nilsson
 Ballad och Burlesk
 I mina blommiga sandaler
 Teddybjörnen Fredriksson och jakten på silverhåven
 Dikter i mitt hjärta (antologi)
 Flakmopedisten
 Filippa och morfar går på tivoli
 Filippa och morfar hoppar studsmatta
 Filippa och morfar i djurens hus
 Filippa och morfar på utflykt

Filmografi 
 1972 – Firmafesten
 1978 – Dante akta're för Hajen
 1995 – Bert - den siste oskulden
 1999 – Tarzan (stemme som gorillaen Flynt)
 2011 – Gustafsson 3 tr (komedieserie, deltok i et avsnitt)

Referanser

Eksterne lenker 
 
 
 

Svenske sangere
Svenske låtskrivere
Deltakere i Melodifestivalen
Deltakere i Eurovision Song Contest
Personer fra Stockholm